Busted

Busted – anglų pop punk grupė iš Pajūrio Sautendo, susikūrusi 2000 m. Per savo gyvavimo metus grupė keturis kartus pasiekė pirmąją Jungtinės Karalystės singlų reitingo vietą, laimėjo du „Brit Awards“ apdovanojimus, išleido keturis studijinius albumus ir visame pasaulyje pardavė virš penkis milijonus įrašų. Debiutinis grupės albumas „Busted“ išleistas 2002 m. rugsėjį, o antrasis, „A Present for Everyone“, išleistas 2003 m. lapkritį. Galiausiai, 2005 m. sausį grupė paskelbė apie išsiskyrimą.

Po išsiskyrimo grupės nariai pradėjo solines karjeras: Simpson įkūrė post-hardcore grupę „Fightstar“, Bourne tapo grupės „Son of Dork“ vokalistu, o Willis pradėjo solinę karjerą. 2015 m. grupė paskelbė apie atsikūrimą ir sekančių metų gegužę pradėjo naują „Pigs Can Fly“ koncertinį turą. Trečiasis grupės albumas „Night Driver“ išleistas 2016 m. lapkritį, o ketvirtasis, „Half Way There“, 2019 m. vasarį. Po albumo pristatymo turo grupė nusprendė padaryti kūrybinę pertrauką ir susikoncentruoti į solinę kūrybą. 2023 m. „Busted“ grįžo nauju koncertiniu turu paminėti savo gyvavimo dvidešimtmetį, taip pat išleido geriausių dainų albumą „Greatest Hits 2.0“.

 Grupės nariai 

Dabartiniai nariai
 James Bourne – vokalas, gitara, klavišiniai, pianinas 
 Matt Willis – vokalas, bosinė gitara, sintezatorius, būgnai 
 Charlie Simpson – vokalas, gitara, būgnai, klavišiniai, sintezatorius 

Dabartiniai koncertinės grupės nariai
 Eddy Thrower – būgnai

Buvę nariai
 Owen Doyle – vokalas, bosinė gitara 
 Ki Fitzgerald – vokalas, gitara 
 Tom Fletcher – vokalas, gitara 

Buvę koncertinės grupės nariai
 Damon Wilson – būgnai 
 Chris Banks – klavišiniai 
 Chris Leonard – gitara 
 Nick Tsang – gitara 
 Ross Harris – būgai 
 Cobus Potgieter - būgnai 
 Jesse Molloy – saksofonas 
 David Temple – saksofonas 

 Diskografija 
Studijiniai albumai
 Busted (2002)
 A Present for Everyone (2003)
 Night Driver (2016)
 Half Way There (2019)

 Išnašos 

 Nuorodos 



Kategorija:Anglijos roko atlikėjai
Kategorija:Pop punk atlikėjai